nahid-hub/BLUGE-bengali-wikipedia-section-title-prediction huggingface dataset:
ইকোশিয়া প্রতিষ্ঠাকালীন সময়ে ইয়াহু এবং বিং ও উইকিপিডিয়া থেকে প্রযুক্তিগত সহায়তা ও অনুসন্ধান ফলাফল প্রদর্শন করতো। ইকোশিয়া ও ইয়াহুর চুক্তি অনুযায়ী ইয়াহু তাদের সাইটে বিজ্ঞাপন সরবরাহ করতো।

ইকোশিয়ার বর্তমান অনুসন্ধান ফলাফল বিং কর্তৃক সরবরাহকৃত এবং নিজস্ব এলগরিদম এর মাধ্যমে পরিচালিত হয়ে থাকে। এটি বর্তমানে ওয়েব ব্রাউজার ও মোবাইল অ্যাপ হিসেবে অ্যান্ড্রয়েড এবং আইওএস অপারেটিং সিস্টেমে ব্যবহার করা যায়।
২০১৮ সালে ইকোশিয়া ব্যবহারকারীদের গোপনীয়তা রক্ষা বান্ধব অনুসন্ধান হিসেবে গড়ে তুলতে প্রতিজ্ঞাবদ্ধ হয়। বর্তমানে ব্যবহারকারীদের অনুসন্ধানকৃত বিষয়বস্তু এনক্রিপ্টেড করা হয়ে থাকে ফলে ব্যবহারকারীদের তথ্য নিজেদের সংগ্রহে রাখে না। এছাড়াও এটি ব্যবহারকারীদের তথ্য তৃতীয় কোনো পক্ষের কাছে বিক্রি করে দেয় না। তাই বর্তমানে ইকোশিয়া একটি পরিবেশবাদী ও ব্যবহারকারী বান্ধব অনুসন্ধান ইঞ্জিন হিসেবে বিবেচিত। 
কোম্পানিটি ব্যবহারকারীদের গোপনীয়তা রক্ষায় তাদের তথ্য সংগ্রহের জন্য অনুসন্ধান ফলাফলের ভিত্তিতে আলাদা কোনো ইউজার প্রোফাইল তৈরি করে না এবং গুগলের বাহ্যিক ট্র্যাকিং টুলস যেমন গুগল এনালিটিক্স এর মতোও কোনো টুলস ব্যবহার করে না।
সঠিক অনুচ্ছেদ শিরোনাম কোনটি?
titleA. ব্রাউজারে ব্যবহার
titleB. অনুসন্ধান ইঞ্জিন
titleC. ইতিহাস
titleD. প্রভাব
উত্তর: titleB
ঈদ "-আল-ফিতরের" ছুটি (আরবি: عيد الفطر) হয় রমজানের শেষের দিকে এবং পরবর্তী চন্দ্র মাসের "শাওয়ালের" সূচনার সময়। একটি অর্ধচন্দ্র চাঁদ দেখার পরে বা ত্রিশ দিনের রোজা শেষ করার পরে ঘোষণা করা হয় যদি চাঁদ দেখার কোন সম্ভাবনা নেই।খাওয়া, পানীয় এবং বৈবাহিক ঘনিষ্ঠতার মতো প্রাকৃতিক স্বভাবে ফিরে আসার জন্য ঈদ উদযাপিত হয়। 

সঠিক অনুচ্ছেদ শিরোনাম কোনটি?
titleA. শব্দের উৎপত্তি
titleB. সেহরি
titleC. ঈদ
titleD. রাতের ক্ষমতা
উত্তর: titleC
২০১৩ সালে অমিত শাহের বিরুদ্ধে ২০০৯ সালে তার স্বরাষ্ট্রমন্ত্রী পদে অধিষ্ঠিত থাকাকালীন সময়ে এক মহিলার প্রতি অবৈধ নজরদারি করার আদেশ প্রদানের অভিযোগ আনা হয়। অনুসন্ধানী ওয়েবসাইট কোবরাপোস্ট ও গুলাইল অমিত শাহ ও জি. এল. সিংহালের অনেকগুলো অডিও কথোপকথন ফাঁস করে। এই অডিও টেপগুলো সিবিআইয়ের নিকট প্রদান করা হয়েছিল যা পরবর্তীতে এই পোর্টালগুলোতে ফাঁস হয়েছিল। এই কথোপকথনগুলোতে রাজ্য প্রশাসন ব্যবহার করে এক মহিলা ও আইএএস কর্মকর্তা প্রদীপ শর্মার (যিনি পরবর্তীতে গুজরাট সরকার কর্তৃক চাকরিচ্যুত হন) উপর নজরদারি চালানোর কথা বিস্তারিতভাবে বলা হয়েছিল। সিংহাল ও শাহ বারবার ঊর্ধ্বতন কর্তৃপক্ষকে "সাহেব" বলে অভিহিত করছিলেন। ধারণা করা হয়, তারা শব্দটির মাধ্যমে গুজরাটের তৎকালীন মুখ্যমন্ত্রী নরেন্দ্র মোদিকে বুঝিয়েছিলেন। অমিত শাহ তার বিরুদ্ধে আনীত সকল অভিযোগ অস্বীকার করেন ও এগুলোকে রাজনৈতিক অপপ্রচার বলে অভিহিত করেন। বিজেপির রাজনৈতিক প্রতিপক্ষরা এই "স্নুপগেট" ঘটনার সূক্ষ্ম তদন্ত দাবি করে। যাই হোক, ২০১৪ সালের মে মাসে ঐ মহিলা সুপ্রিম কোর্টে যেয়ে বলেন যে, তার উপরে হওয়া গোপন নজরদারি হয়েছিল "ব্যক্তিগত অনুরোধ" এর ওপর ভিত্তি করে এবং তিনি তার নিরাপত্তা নিশ্চিত করার জন্য গুজরাট সরকারকে ধন্যবাদ জানান। তার ব্যক্তিগত গোপনীয়তা লঙ্ঘন করতে পারে এমন আশঙ্কায় তিনি আদালতকে সব ধরনের তদন্ত কার্যক্রম বন্ধ করতে অনুরোধ করেন।

সঠিক অনুচ্ছেদ শিরোনাম কোনটি?
titleA. স্নুপগেট
titleB. ব্যক্তিগত জীবন
titleC. বিজেপি সভাপতি
titleD. অন্যান্য বিতর্ক
উত্তর: titleA
এই যুদ্ধে বর্তমান ইসরায়েলের টাইবেরিয়াস নামক স্থানের নিকটবর্তী স্থানে সংঘটিত হয়। হিত্তিন শহরের নিকটবর্তী এই যুদ্ধক্ষেত্রে দুই চূড়া বিশিষ্ট একটি পাহাড় রয়েছে। এটি টাইবেরিয়াস ও পশ্চিমে এক্রের পথের মধ্যবর্তী বিস্তৃত পর্বতমালার গিরিপথের পাশে অবস্থিত। দারবুল হাউয়ারনাহ রাস্তাটি রোমানরা তৈরী করে। এটি জর্ডান নদী, গেলিলি সাগর ও ভূমধ্যসাগরীয় উপকূলের মধ্য প্রধান পথ হিসেবে কাজ করত।

সঠিক অনুচ্ছেদ শিরোনাম কোনটি?
titleA. যুদ্ধ
titleB. যুদ্ধক্ষেত্রের অবস্থান
titleC. পটভূমি
titleD. টাইবেরিয়াস অবরোধ
উত্তর: titleB
একাডেমি দলের পক্ষে কয়েকটি খেলায় সফলতা লাভের পর ২০১৩ সালে পাকিস্তানের বিপক্ষে সীমিত ওভারের ক্রিকেট সিরিজ খেলার জন্য মনোনীত হন। এভাবেই পূর্ণাঙ্গ ইংল্যান্ড দলের পক্ষে অভিষেক ঘটে তার। এরপর নিউজিল্যান্ডের বিপক্ষে টুয়েন্টি২০ খেলায় অংশ নেন। নিউজিল্যান্ড দলের বিপক্ষে প্রথম ইংরেজ ক্রিকেটার হিসেবে টুয়েন্টি২০ আন্তর্জাতিকে হ্যাট্রিক করার বিরল কীর্তিগাঁথা স্থাপন করেন তিনি।

২০১৩-১৪ মৌসুমে অ্যাশেজ সিরিজ খেলার জন্য অস্ট্রেলিয়া গমন করেন। পার্থে অনুষ্ঠিত ঐ টেস্টে ৭২ রান সংগ্রহসহ এক উইকেট দখল করেন তিনি। এরপর ভারতের বিপক্ষেও টেস্ট সিরিজে অংশ নেন নাতালি সিভার।

এপ্রিল, ২০১৫ সালে ইংল্যান্ড মহিলা একাডেমি দল দুবাই সফরে যায়। দলের অন্যতম সদস্য ছিলেন তিনি। সেখানে ইংল্যান্ড দল তাদের প্রতিপক্ষ অস্ট্রেলিয়ার বিপক্ষে দুইটি ৫০-ওভারের খেলায় ও দুইটি টুয়েন্টি২০ খেলায় অংশ নেয়।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. প্রারম্ভিক জীবন
titleC. ক্রিকেট বিশ্বকাপ
titleD. আন্তর্জাতিক ক্রিকেট
উত্তর: titleD
আহত ফুলের গল্পে একটি রবীন্দ্রসঙ্গীত ব্যবহার করা হয়েছে। এছাড়া তিনটি মৌলিক গান, পঞ্চগড়ের আঞ্চলিক বিয়ের গীত সহ সর্বোমোট পাঁচটি গান রয়েছে। মৌলিক গানগুলি লিখেছেন টোকন ঠাকুর, কামরুজ্জামান কামু ও সোলায়মান আকন্দ এবং কন্ঠ দিয়েছেন যথাক্রমে পিন্টু ঘোষ, কামরুজ্জামান রাব্বি ও লিপু অসীম। রবীন্দ্রসঙ্গীতটি রোকন ইমনের কন্ঠে ধারণ করা হয়। পঞ্চগড়ের এক ঝাঁক আঞ্চলিক শিল্পী বিয়ের গীতে কন্ঠ দেন পিন্টু ঘোষ ও রোকন ইমন গানে কন্ঠদানের পাশাপাশি আবহ সংগীত ও মৈলিক গানের সঙ্গীতায়োজন করেছেন।


সঠিক অনুচ্ছেদ শিরোনাম কোনটি?
titleA. সঙ্গীত
titleB. প্রচারণা
titleC. বিকল্প ব্যবস্থায় মুক্তি
titleD. নির্মাণ
উত্তর: titleA
ইন্ডিয়ান প্রিমিয়ার লীগের রাজস্থান রয়্যালসের সাথে চুক্তিবদ্ধ ছিলেন তিনি। ২০০৮ সালে সোহেল তানভীরের পর শ্রীশান্ত দ্বিতীয় সর্বোচ্চ উইকেট সংগ্রাহক ছিলেন। ২০০৯ সালে আইপিএলের দ্বিতীয়ার্ধ্বে অংশ নেন। কিন্তু আঘাতের কারণে দলের বাইরে ছিলেন। ২০১০ সালে কিংস ইলাভেন পাঞ্জাব ও ২০১১ সালে কোচির সাথে খেলেন। ২০১২ সালে রাজস্থান রয়্যালসের সাথে থাকলেও আঘাতের কারণে খেলেননি। ২০১৩ সালে পাতানো খেলা নিয়ে বিতর্ক চলতে থাকলে রাজস্থান কর্তৃপক্ষ তার সাথে চুক্তি বাতিল করে।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ইন্ডিয়ান প্রিমিয়ার লীগ
titleC. বিতর্ক
titleD. আন্তর্জাতিক ক্রিকেট
উত্তর: titleB
১৮০৫ সালে সংঘটিত ব্রিটিশ নৌবাহিনী ফ্রান্সের বিরুদ্ধে বিখ্যাত ট্রাফালগারের যুদ্ধে বিজয়কে স্মরণীয় করে রাখতে এ নামকরণ করা হয়। এ চত্বরের প্রকৃত নাম ছিল কিং উইলিয়াম দ্য ফোর্থস্‌ স্কয়ার। কিন্তু জর্জ ল্যাডওয়েল টেলর "ট্রাফালগার স্কয়ার" নাম পরিবর্তনের জন্য সুপারিশ করেন।

১৮২০ সালে ৪র্থ জর্জ স্থপতি জন ন্যাশের সাথে যুক্ত হয়ে এ চত্বরের মান উন্নয়নে যথেষ্ট ভূমিকা রাখেন। ন্যাশ তার "চেরিং ক্রস ইম্প্রুভমেন্ট স্কীমের" আওতাধীনে চত্বর পরিস্করণে অগ্রসর হন। স্কয়ারের বর্তমান অবকাঠামোটি ১৮৪৫ সালে স্যার চার্লস ব্যারী কর্তৃক পূর্ণাঙ্গতা পায়।

রাজমুকুটধারী রাণীর নিজস্ব সম্পত্তি হিসেবে এটি চিহ্নিত হয়ে আছে। গ্রেটার লন্ডন অথরিটি কর্তৃক এটি পরিচালিত হয়। এছাড়াও ওয়েস্টমিনিস্টার সিটি কাউন্সিল কর্তৃক স্কয়ারের চারপাশের রাস্তা নিয়ন্ত্রিত হয়।

সঠিক অনুচ্ছেদ শিরোনাম কোনটি?
titleA. ফোয়ারা
titleB. রাজনৈতিক সমাবেশ
titleC. ক্রীড়া বিষয়
titleD. নামকরণ
উত্তর: titleD
১৪ বছর বয়সী কিশোরীর যদি কোন দ্বিতীয় প্রকারের যৌন বৈশিষ্ট্য না তৈরী না হয়, যেমন বর্ধিত স্তন এবং লোম, তাহলে প্রাথমিক অ্যামেনোরিয়া আছে ধরে নেওয়া যায়। দ্বিতীয় প্রকারের যৌন বৈশিষ্ট্যের অনুপস্থিতিতে, অ্যামেনোরিয়ার সবচেয়ে সাধারণ কারণ বয়ঃসন্ধি আসতে দেরী হওয়াতে এফএসএইচ এবং এলএইচ কম মাত্রায় ক্ষরিত হওয়া। টার্নার সিনড্রোম সহ গোনাডাল ডিসজেনেসিস, অথবা ডিম্বাশয়ের অপূর্ণতাকেও দোষ দেওয়া যায়। যদি দ্বিতীয় প্রকারের যৌন বৈশিষ্ট্যের উপস্থিতি থাকে, কিন্তু ১৬ বছরের মধ্যে ঋতুদর্শন না হয়, তাহলে প্রাথমিক অ্যামেনোরিয়া হয়েছে ধরে নেওয়া যায়। এই ঘটনার একটি কারণ হতে পারে যে একজন ব্যক্তি ব্যবহারগত ভাবে নারী কিন্তু জন্মগত ভাবে পুরুষ, এই অবস্থাকে বলা হয় অ্যান্ড্রোজেন অসংবেদনশীল লক্ষণ। যদি জন্মের সময় শুক্রাশয় নিচে না আসে, অন্ডকোষের ক্যান্সারের ঝুঁকির কারণে তাদের প্রায়ই বয়ঃসন্ধির পরে সরিয়ে ফেলা হয় (~২১ বছর বয়স)। এই রকম অসমাপ্ত শুক্রাশয়ের উপস্থিতি যদি না থাকে, এমআরআই করে দেখা যায় জরায়ু আছে কি নাই। ১৫% প্রাথমিক অ্যামেনোরিয়ার ঘটনা মুলেরিয়ান এজেন্সির জন্য হয়। যদি জরায়ু উপস্থিত থাকে, বহির্নালীর বাধা প্রাথমিক অ্যামেনোরিয়ার একটি কারণ হতে পারে।

সঠিক অনুচ্ছেদ শিরোনাম কোনটি?
titleA. ব্যাকরণ
titleB. স্তন্যপান করানো
titleC. চিকিৎসা সমূহ
titleD. প্রাথমিক অ্যামেনোরিয়া
উত্তর: titleD
পার্ক মিন-ইয়াং ২০০৫ সালে এসকে টেলিকমের বিজ্ঞাপনে উপস্থিত হওয়ার মাধ্যমে বিনোদন জগতে পদার্পণ করেন। তিনি এক বছর পর জনপ্রিয় সিটকম "আনস্টপেবল হাই কিক!" (২০০৬)-এ অভিনয় করেছেন। তিনি টেলিভিশনের বেশ কয়েকটি নাটকে অভিনয় করেছেন, তার মধ্যে অন্যতম হলো "আই এ্যাম স্যাম" (২০০৭), যেখানে তিনি একজন কুখ্যাত গুন্ডার একমাত্র মেয়ের চরিত্রে অভিনয় করেছেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. ২০০৫–২০০৯: সূচনা
titleC. ক্যারিয়ার
titleD. ২০১০–২০১১: সাফল্য
উত্তর: titleB
১৯৮০ সালে, স্যামসাং গুমি ভিত্তিক "হ্যানগক যওনিয়া টংযান" অর্জন ও টেলিযোগাযোগ হার্ডওয়্যার শিল্প প্রবেশ করে।তাদের প্রাথমিকভাবে পণ্য ছিল সুইচবোর্ড।টেলিফোন ও ফ্যাক্স উৎপদনের পদ্ধতির মধ্যে আরো উন্নত করা হয় এবং স্যামসাং এর মোবাইল ফোন উৎপাদন কেন্দ্র গড়ে তোল হয়। তারা ৮০০ মিলিয়ন মোবাইল ফোন উৎপাদন করেছিল সেই সময়। ১৯৮০ সালে স্যামসাং ইলেকট্রনিক্স নামক গ্রুপের অধীনে, কোম্পানী একসঙ্গে করে।

১৯৮৭ সালে প্রতিষ্ঠাতা লি এর মৃত্যুর পর- স্যামসাং গ্রুপ, শিনছুজিয়া গ্রুপ, সিজে গ্রুপ, এবং হ্যানছিল গ্রুপ এ চার ব্যবসায়িক ভাগে স্যামসাং গ্রুপ বিভক্ত করা হয়। শিনছুজিয়া (মূল্য ছাড়ের দোকান, ডিপার্টমেন্ট স্টোর) মূলত স্যামসাং গ্রুপ এর অংশ, সিজে গ্রুপ (খাদ্য / কেমিক্যালস / বিনোদন / সরবরাহ) এবং হ্যানছিল গ্রুপ (কাগজ / টেলিকম) সহ স্যামসাং গ্রুপ থেকে ১৯৯০ সালে বিভক্ত হয়।বর্তমানে এই পৃথক গ্রুপ স্বাধীন এবং তারা স্যামসাং গ্রুপের অংশ এর সাথে সংযুক্ত নয়। হ্যানছিল গ্রুপের একজন প্রতিনিধি বলেন, "তাই অযৌক্তিক কিছু বিশ্বাস করতে পারে ব্যবসা বিশ্বের শাসক, আইন সম্পর্কে অজ্ঞ শুধু মানুষ", যোগ করা, "যখন হ্যানছিল গ্রুপ ১৯৯১ সালে স্যামসাং গ্রুপ থেকে বিভক্ত হয়, এটা স্যামসাং অনুমোদিত সব পেমেন্ট গ্যারান্টী এবং শেয়ারের জোত বন্ধন ছিন্ন করে"।"এক হ্যানছিল গ্রুপের উৎস দাবী করে "হ্যানছিল, শিনছুজিয়া, এবং সিজে স্যামসাং গ্রুপ থেকে তাদের নিজ নিজ বিচ্ছিন্নতার থেকে স্বাধীন ব্যবস্থাপনার অধীন হয়েছে"।একজন শিনছুজিয়া ডিপার্টমেন্ট স্টোর এর নির্বাহী পরিচালক বলেন-"শিনছুজিয়া স্যামসাং গ্রুপের সঙ্গে যুক্ত পেমেন্ট নিশ্চয়তা আছে।"

১৯৮০ সালে, স্যামসাং ইলেকট্রনিক্স গবেষণা ও উন্নয়ন কাজে ব্যাপকভাবে বিনিয়োগ করতে শুরু করে, বিশ্বব্যাপী ইলেকট্রনিক্স শিল্প সামনের সারিতেই কোম্পানী এগিয়ে নিতে কেন্দ্রীয়ভাবে বিনিয়োগ শুরু করেন।১৯৮২ সালে পর্তুগালে একটি টেলিভিশন অ্যাসেম্বলি এর প্ল্যান্ট নির্মাণ করেন, ১৯৮৪ সালে নিউ ইয়র্ক-এ প্ল্যান্ট, ১৯৮৫ সালে টোকিওতে একটি প্ল্যান্ট, ১৯৮৭ সালে ইংল্যান্ড-এ এবং ১৯৯৬ সালে অস্টিন, টেক্সাস -এ প্ল্যান্ট তৈরী করেন।২০১২ সালের হিসেবে, স্যামসাং অস্টিন সেমিকন্ডাক্টর অধীনে পরিচালিত অস্টিন ব্যবস্থাপনায় স্যামসাং আরো বেশি ১৩ বিলিয়ন ডলার বিনিয়োগ করে।এটি অস্টিন অবস্থান তৈরী করে বৃহত্তম বিদেশী টেক্সাস বিনিয়োগ এবং মার্কিন যুক্তরাষ্ট্র বৃহত্তম একক বিদেশী বিনিয়োগ এর মধ্যে একটি।

সঠিক অনুচ্ছেদ শিরোনাম কোনটি?
titleA. ১৯৯০ থেকে ২০০০
titleB. চেল ইন্ডাস্ট্রিজ
titleC. ১৯৭০ থেকে ১৯৯০
titleD. স্যামসাং মেডিকেল সেন্টার
উত্তর: titleC
ভারতে তুর্কি আধিপত্যের প্রকৃত প্রতিষ্ঠাতা ছিলেন গজনির শাসনকর্তা মুহাম্মদ ঘুরি। ভারত বিজয়ের রাজনৈতিক উচ্চাকাঙ্ক্ষা নিয়ে ১১৭৫ খ্রিষ্টাব্দে মুলতান ও উচ্ বিজয়ের মাধ্যমে তিনি ভারতে পদার্পণ করেন। এরপর একে একে পেশাওয়ার, লাহোর ও পশ্চিম পাঞ্জাব জয় করেন। ১১৯১ খ্রিষ্টাব্দে থানেশ্বরের নিকট তরাইনের যুদ্ধক্ষেত্রে দিল্লি ও আজমিরের চৌহানবংশীয় রাজা পৃথ্বীরাজ চৌহানের সম্মুখীন হন। তরাইনের প্রথম যুদ্ধে মুহাম্মদ ঘুরির বাহিনী পৃথ্বীরাজের বাহিনীর কাছে সম্পূর্ণ পরাজিত হলেও পরের বছর (১১৯২ খ্রিষ্টাব্দ) পৃথ্বীরাজ চৌহান মুহাম্মদ ঘুরির হাতে পরাজিত ও নিহত হন। অতঃপর ভারতে তার বিজিত স্থানগুলির শাসনভার নিজের বিশ্বস্ত অনুচর কুতুবউদ্দিন আইবেকের হাতে অর্পণ করে গজনি প্রত্যাবর্তন করেন মুহাম্মদ ঘুরি। কুতুবউদ্দিনের নেতৃত্বে মিরাট, দিল্লি, রণথাম্বোর, গুজরাট, বুন্দেলখণ্ড প্রভৃতি অঞ্চল অধিকৃত হয়। তার অন্যতম সেনাপতি ইখতিয়ার উদ্দিন মুহম্মদ বিন বখতিয়ার খলজী ১২০৩ খ্রিষ্টাব্দে বিহার ও ১২০৫-০৬ খ্রিষ্টাব্দে বাংলা জয় করেন। এইভাবে উত্তর ভারতের এক বিস্তৃর্ণ অঞ্চলে প্রত্যক্ষ মুসলিম আধিপত্য প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. সালতানাতের পতন
titleB. অর্থব্যবস্থা
titleC. সংস্কৃতি
titleD. মামলুক
উত্তর: titleD
রুটি প্রস্তুতকারী পরিবারের সন্তান তিনি। পেড্রো মার্ডোনেস পারেদেস ও এলেনা লেমেবেল ভায়োলেট দম্পতির পুত্র পেড্রো লেমেবেল সান্তিয়াগোর এক বস্তিতে জন্মগ্রহণ করেছিলেন। বস্তির পাশ দিয়েই সেচ খালা জাঞ্জ দে লা আগুদা মাপোচো নদীতে গিয়ে মিশেছে। পার্শ্ববর্তী দ্য লীগে তার শৈশবকাল অতিবাহিত হয়। ১৯৬০-এর দশকের মাঝামাঝি সময়ে সামাজিক আবসনের আভেনিদা ডিপার্টমেন্টালে তার পরিবার স্থানান্তরিত হয়।

লা লীগা ম্যান ইন্ডাস্ট্রিয়াল স্কুলে অধ্যয়ন করেন। সেখানে তিনি ধাতব আসবাবপত্র বিষয় শিখতেন। এরফলে সহপাঠীদের কাছ থেকে টিটকারির শিকার হয়েছিলেন। মাধ্যমিক বিদ্যালয়ে পড়াশোনা শেষ করে লাইসিও ম্যানুয়েল বারোস বর্গোনোতে অধ্যয়ন করেন। ১৯৭০-এর দশকে চিলি বিশ্ববিদ্যালয়ে ভর্তি হন। সেখানে তিনি প্লাস্টিক আর্টসে স্নাতক ডিগ্রী অর্জন করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. অবদানসমূহ
titleC. ব্যক্তিগত জীবন
titleD. কর্মজীবন
উত্তর: titleA
দেবকি পণ্ডিত নয় বছর বয়সে প্রথম মঞ্চে সংগীত পরিবেশন করেছিলেন। ১৯৭৭ সালে, বারো বছর বয়সে তিনি তাঁর প্রথম গানটি রেকর্ড করেছিলেন, এটি ছিল একটি বালগীত (শিশুদের জন্য একটি গান)। রেকর্ড করেছিল পলিডোর রেকর্ডস। ১৯৮৬ সালে, অর্ধাঙ্গী চলচ্চিত্রের জন্য তিনি প্রথম নেপথ্য কন্ঠশিল্পী হিসেবে গান গেয়েছিলেন। এই গান গেয়ে তিনি মহারাষ্ট্র রাজ্য সরকারের দেওয়া "সেরা মহিলা নেপথ্য কন্ঠশিল্পী" পুরস্কার জেতেন। তিনি বেশ কয়েকটি মারাঠি ধারাবাহিকে শিরোনাম সংগীত গেয়েছেন। বিশেষত জি মারাঠি চ্যানেলের অভলমায়ার জন্য গান গেয়ে তিনি সুপরিচিত। মারাঠি ছাড়াও তিনি হিন্দি ভাষাতে গান গেয়েছেন। তিনি সম্প্রতি জি মারাঠিতে একাধিক পর্বের সংগীত প্রতিভা খোঁজার অনুষ্ঠান 'সা রে গা মা পা' এর বিচারক ছিলেন। জনগণের কাছে বিচারক হিসেবে তাঁর সঠিক রায় এবং শিক্ষানবীশদের সঠিক পথ নির্দেশ করে তিনি সুনাম অর্জন করেছেন। ২০১২ সালের স্পন্দনে তিনি 'চল চাল চাল তু বালা' এবং 'ইয়া জগনাচ' গানে কণ্ঠ দিয়েছেন। 'চল চাল চাল তু বালা' গানে ৫০ জনেরও বেশি সেরিব্রাল পলসি (মস্তিষ্কের ক্ষতির ফলে শারীরিক প্রতিবন্ধকতা) শিশু ছিল। দেবকী পণ্ডিত সংগীতের প্রশিক্ষণ নিয়েছেন দুই দিকপাল পদ্মবিভূষণ গানসরস্বতী কিশোরী আমোনকর এবং পদ্মশ্রী পণ্ডিত জিতেন্দ্র অভিষেকীর কাছ থেকে। কিংবদন্তি গুরুদের সঙ্গ এবং সংগীত পরিবেশনের ক্ষেত্রে তাঁদের অনন্য নান্দনিক পদ্ধতি দ্বারা দেবকীর গায়কী প্রভাবিত হয়েছে। তিনি তাঁর মা শ্রীমতি ঊষা পণ্ডিতের মাধ্যমে সংগীতের সাথে পরিচিত হয়েছিলেন। তিনি ৯ বছর বয়সে সংগীতের আনুষ্ঠানিক প্রশিক্ষণ পান পণ্ডিত বসন্তরাও কুলকার্নির কাছ থেকে। পরবর্তীকালে তিনি আগ্রা ঘরানার পণ্ডিত বাবনরাও হালদঙ্করের অধীনে সংগীত শিক্ষা গ্রহণ করেন। এছাড়াও গানসরস্বতী কিশোরী আমোনকরের শিষ্য ডাঃ অরুণ দ্রাবিড়ের কাছেও তনি শিক্ষা গ্রহণ করেছিলেন। তিনি বলেছিলেন "আমার মা ঊষা পন্ডিত, আমার প্রথম গুরু, তিনিও পণ্ডিত জিতেন্দ্র অভিষেকীর শিষ্য, আমাকে গানের মূল বিষয়গুলি শিখিয়েছেন তবে সর্বদা আমাকে বারবার পরীক্ষা করতেন; আমার সংগীতের সাথে নিবিড়, আজীবন প্রতিশ্রুতিবদ্ধ হয়ে নিবেদিত থাকার অধ্যবসায় আছে কিনা। এই সজাগ এবং স্ব-বিশ্লেষণাত্মক দৃষ্টিভঙ্গি মহান কিংবদন্তী গুরুদের কাছ থেকে জ্ঞান অর্জনের জন্য আমার সাধনায় আমাকে সহায়তা করেছিল। "

সংগীত কোন সীমানায় বাঁধা থাকেনা, এবং দেবকী পণ্ডিতের সংগীতের ক্ষেত্রেও এর ব্যতিক্রম হয়নি। আগ্রা ঘরানা থেকে প্রশিক্ষণ নিয়ে, তিনি বারো বছর বয়সে পেশাগতভাবে গান শুরু করেছিলেন। তাঁর প্রথম গান ছিল শিশুদের জন্য একটি অ্যালবাম। তাঁর মা এবং তাঁর গুরুদের কাছ থেকে সংগীতের সূক্ষ্মতা শেখার সাথে সাথে দেবকী একজন দক্ষ গায়ক হিসাবে গড়ে ওঠেন। বহুমুখীতা অর্জনের তীব্র সংবেদনশীলতা এবং আগ্রহের কারণে তিনি ভারতীয় ধ্রুপদী সংগীতের সঙ্গে সঙ্গে বিভিন্ন ধরনের গান যেমন ভজন, গজল, অভঙ্গ এবং চলচ্চিত্রের গান গাইতে শুরু করেছিলেন।

চলচ্চিত্র, দূরদর্শন এবং সামনাসামনি ধ্রুপদী পরিবেশনার ক্ষেত্রে তিনি হৃদয়নাথ মঙ্গেশকর, ওস্তাদ রইস খান, গুলজার, বিশাল ভরদ্বাজ, নওশাদ, জয়দেব, যতীন – ললিত, ওস্তাদ জাকির হুসেন প্রমুখ শিল্পীদের সহযোগী ছিলেন।

সঠিক অনুচ্ছেদ শিরোনাম কোনটি?
titleA. হিন্দুস্তানি শাস্ত্রীয় সংগীত
titleB. পেশা
titleC. প্রাথমিক জীবন
titleD. সংগীতে পথ চলা
উত্তর: titleB
প্রায় 30 থেকে 35 কোটি বছর আগে ভূ-আন্দোলনের সময় পৃথিবীর অরণ্য ভূগর্ভে চাপা পড়ে যায় এবং ভূগর্ভের চাপ ও তাপে উদ্ভিদের কান্ডে সঞ্চিত কার্বন স্তরীভূত হয়ে কয়লায় পরিণত হয়।
প্রায় 7 থেকে 10 কোটি বছর আগে পাললিক শিলাস্তরে নানা ধরনের প্রাণী ও উদ্ভিদ চাপা পড়ে যায়। উপরীস্তরের প্রবল চাপ ও ভূগর্ভস্থ প্রচণ্ড তাপের ফলে তাদের দেহাবশেষ হাইড্রোকার্বন ও বিভিন্ন জৈব যৌগের মিশ্রণে পরিণত হয়ে খনিজ তেলের সৃষ্টি হয়। খনিজ তেলের উপরের স্তরে প্রাকৃতিক গ্যাসের উপস্থিতি দেখা যায়। শুধুমাত্র সছিদ্র পাললিক শিলাস্তরেই খনিজ তেল ও প্রাকৃতিক গ্যাস পাওয়া যায়।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. পাললিক শিলার অপরিহার্যতা
titleC. উদাহরণ
titleD. প্রকারভেদ
উত্তর: titleB
রূহ আফজা সিরাপ ঠাণ্ডা দুধ ও বরফের সংমিশ্রণে খাওয়া হয়ে থাকে। রূহ আফজা সাধারণত রমযান মাসে দিনশেষে রোযা ভাঙার পর ইফতারের সময় সরবত বানিয়ে খাওয়া হয়ে থাকে। রূহ আফজার মিশ্রণকে পানির সাথে মেশানো হলে তা সরবতের রূপ নেয়। রূহ আফজা সিরাপ প্রায়ই কুলফি আইসক্রিম ও সেমাইয়ের সাথে মিশিয়ে ফালুদা তৈরিতে ব্যবহার করা হয়।

সঠিক অনুচ্ছেদ শিরোনাম কোনটি?
titleA. সমালোচনা
titleB. সরবত প্রস্তুত প্রণালী
titleC. অতিরিক্ত
titleD. উপাদান
উত্তর: titleC
বাংলাদেশের দক্ষিণ-পূর্বে ২১°৫৪´ থেকে ২২°৫৯´ উত্তর অক্ষাংশ এবং ৯১°১৭´ থেকে ৯২°১৩´ পূর্ব দ্রাঘিমাংশ জুড়ে চট্টগ্রাম জেলার অবস্থান। রাজধানী ঢাকা থেকে এ জেলার দূরত্ব প্রায় ২৫৯ কিলোমিটার। এ জেলার দক্ষিণে কক্সবাজার জেলা; পূর্বে বান্দরবান জেলা, রাঙ্গামাটি জেলা ও খাগড়াছড়ি জেলা; উত্তরে ফেনী জেলা এবং ভারতের ত্রিপুরা রাজ্য এবং পশ্চিমে নোয়াখালী জেলা ও বঙ্গোপসাগর অবস্থিত। এছাড়া দ্বীপাঞ্চল সন্দ্বীপ চট্টগ্রামের অংশ।

সঠিক অনুচ্ছেদ শিরোনাম কোনটি?
titleA. প্রতিষ্ঠাকাল
titleB. অবস্থান ও সীমানা
titleC. প্রাকৃতিক সম্পদ
titleD. শিল্প প্রতিষ্ঠান
উত্তর: titleB
প্রবল বৃষ্টির সতর্কতা জারি করা হয়েছে মহারাষ্ট্র, গোয়া, গুজরাটের উপকূলীয় অঞ্চলে। ‘প্রবল ঘূর্ণিঝড়ে’ পরিণত হওয়া বায়ুর প্রভাবে ঝড় ও ভারি বৃষ্টিপাত হতে পারে বলে জানিয়েছে আবহাওয়া দপ্তর। এর প্রভাবে সৃষ্ট জলোচ্ছ্বাসে দেবভূমি দ্বারকা, পোরবন্দর, জুনাগড়, দিউ, গির সোমনাথ, আমরেলি ও ভাবনগর জেলার নিচু উপকূলীয় এলাকাগুলোতে বন্যা দেখা দিতে পারে।

১২ জুন বুধবার প্রায় ৩ লক্ষ মানুষকে উদ্ধার করে সুরক্ষিত জায়গায় সরানো হয়৷ পাশাপাশি মৎসজীবীদের সমুদ্রে যাওয়ায় নিষেধাজ্ঞা জারি করা হয়। উপকূলবর্তী এলাকায় স্কুল ও কলেজ বন্ধ রাখার নির্দেশ দেওয়া হয়।
সঠিক অনুচ্ছেদ শিরোনাম কোনটি?
titleA. গুজরাত
titleB. আবহাওয়া তথ্য
titleC. প্রস্তুতি
titleD. ভারতে প্রস্তুতি
উত্তর: titleD
যুদ্ধের ময়দানে রুবায়িয়ু তার পিতার মত বীরত্বের স্বাক্ষর রাখেন। তিনি বেশ কিছু যুদ্ধে অংশগ্রহণ করেছেন। ইবনে কাসির বর্ণনা করেছেন, রুবায়িয়ু বিনতে মুয়াওবিয মুহাম্মাদ এর সংগে জিহাদে যেতেন। আহতদের ঔষুধ সেবন এবং ক্ষত-বিক্ষতদের পানি পান করাতেন। তিনি নিজেই বলেছেন।

৬ষ্ঠ হিজরিতে হুদায়বিয়ার সন্ধির সময় ১৪০০ সাহাবার মধ্যে তিনিও উপস্থিত ছিলেন, এবং সেই সময় সকলের সাথে বাইয়াত গ্রহণ করেন। এই বাইয়াতকে বাইয়াতে রিদওয়ান বলা হয়।

সঠিক অনুচ্ছেদ শিরোনাম কোনটি?
titleA. যুদ্ধে অংশগ্রহণ
titleB. নাম ও বংশ পরিচয়
titleC. হাদিস বর্ণনা
titleD. পরিবারের ইসলামী অবদান
উত্তর: titleA
হাজ্জাজ ঢাকায় জন্মগ্রহণ ও বেড়ে উঠেন। তার পিতা হলেন ব্যবসায়ী মূসা বিন শমসের, যিনি শ্রম রফতানি শিল্পের প্রতিষ্ঠাতা হিসাবে পরিচিত, যা তৈরি পোশাক রফতানির পাশাপাশি বাংলাদেশের অর্থনৈতিক সাফল্যের ঘাঁটি ছিল। হাজ্জাজের দাদা শমসের আলী ব্রিটিশ শাসনামলে ফরিদপুরে একজন সরকারী কর্মকর্তা ছিলেন এবং তার পিতৃ পুরুষরা ইসলাম প্রচারক ছিলেন। তার মা কানিজ ফাতেমা চৌধুরী। তিনি পাবনার বিখ্যাত ধুলাই জমিদার পরিবারের একজন বংশোদ্ভূত, ব্রিটিশ রাজকালে অন্যতম প্রধান জমিদারী সম্পদ, এবং তার বাবা আবু নাসের চৌধুরী এস্টেটের সর্বশেষ অধিকারী আইনজীবি ছিলেন। হাজ্জাজের দুই ভাইবোন রয়েছে। তার বোন ন্যানসি জাহারা একজন উদ্যোক্তা এবং শেখ ফাহিম আওয়ামী লীগের সভাপতিমণ্ডলীর সদস্য শেখ সেলিমের পুত্রের সাথে তার বিয়ে হয়েছে। তার ভাই ব্যারিস্টার যুবি মুসা বাংলাদেশের সুপ্রিম কোর্টের অ্যাডভোকেট। বর্তমানে তিনি বাংলাদেশের অন্যতম শীর্ষস্থানীয় আইন সংস্থার আক্তার ইমাম ও অ্যাসোসিয়েটসের ব্যবস্থাপনা অংশীদার ব্যারিস্টার রশনা ইমামের সাথে বিবাহবন্ধনে আবদ্ধ হয়েছেন। তাদের দুটি মেয়ে রয়েছে, ইনায়ে হাজ্জাজ ও নায়াসা হাজ্জাজ।

সঠিক অনুচ্ছেদ শিরোনাম কোনটি?
titleA. পড়ালেখা ও কর্মজীবন
titleB. রাজনৈতিক দৃষ্টিভঙ্গি
titleC. ঢাকা উত্তর মেয়র নির্বাচন
titleD. পারিবারিক ইতিহাস
উত্তর: titleD
রাফায়েল রিও দে জেনিরোর সন্নিকটে অবস্থিত পেট্রপলিসে জন্মগ্রহণ করেন এবং ৫ বছর বয়স থেকে ফুটবল খেলা শুরু করেন। তিনি অপেশাদার দল বোয়া এস্পারেন্সাতে ফরওয়ার্ড হিসেবে খেলা শুরু করেন। তার ও তার ভাই ফাবিওর খেলায় মুগ্ধ হয়ে ফুটবল ক্লাব ফ্লুমিনিজের সদস্যরা তাদের নিজেদের ক্লাবে যোগদান করতে বলেন। তারা মাত্র ১১ বছর বয়সে ফ্লুমিনিজেতে যোগদান করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ম্যানচেস্টার ইউনাইটেড
titleC. ২০০৮-০৯ মৌসুম
titleD. ফ্লুমিনিজে
উত্তর: titleA
লাতিন আমেরিকা ও ক্যারিবিয়ান দ্বীপপুঞ্জে বালেবিবাহ খুব সাধারণ। প্রায় ২৯% নারী ১৮ বছরের পূর্বেই বিবাহিত। গুয়াতেমালায় স্থানীয় মায়ান সম্প্রদায়ে বাল্যবিবাহের হার বেশি। ১৫ বছরের পূর্বে বাল্যবিবাহের ক্ষেত্রে সংখ্যার দিক দিয়ে ব্রাজিল বিশ্বে চতুর্থ। দরিদ্রতা ও আইন প্রয়োগে শিথিলতার জন্য বাল্যবিবাহের হার বৃদ্ধি পাচ্ছে। 

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. লাতিন আমেরিকা
titleC. স্ক্যান্ডিনেভিয়া
titleD. বাল্যবিবাহের কারণসমূহ
উত্তর: titleB
এম. এ. মঞ্জুর ১৯৫৭ সালে তিনি কাকুল সামরিক একাডেমিতে ভর্তি হন। ১৯৫৮ সালে পাকিস্তান সামরিক একাডেমি থেকে কমিশন লাভ করেন ইস্ট বেঙ্গল রেজিমেন্টে। সেনাবাহিনীতে কর্মরত অবস্থায় সিএসএস পরীক্ষায় উত্তীর্ণ হয়ে সিএসপি অফিসার হয়েছিলেন। ১৯৬৮ সালে কানাডার স্টাফ কলেজ থেকে পিএসসি ডিগ্রি লাভ করেন। পরবর্তীতে ইস্ট বেঙ্গল রেজিমেন্টে কমিশন্ড পদে যোগদান করেন।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. মঞ্জুর হত্যাকাণ্ড
titleC. কর্মজীবন
titleD. মুক্তিযুদ্ধে ভূমিকা
উত্তর: titleC
"ঈশোপনিষদ্‌" গ্রন্থটির পাণ্ডুলিপিতে "শুক্ল যজুর্বেদ" গ্রন্থের দুটি শাখা অনুসারে পাঠান্তর দেখা যায়। এই শাখা দুটি হল কান্ব ও মধ্যণ্ডিন শাখা। ১ম থেকে ৮ম শ্লোক পর্যন্ত উভয় শাখাতে কোনো পাঠান্তর নেই। কিন্তু কান্ব শাখার ৯ম থেকে ১৪শ শ্লোকগুলি মধ্যণ্ডিণ শাখায় ১২শ, ১৩শ, ১৪শ, ৯ম, ১০ম ও ১১শ ক্রমে সজ্জিত। মধ্যণ্ডিণ শাখার ১৭শ শ্লোকটি কান্ব শাখার ১৫শ শ্লোক। কান্ব শাখার ১৬শ শ্লোকটি মধ্যণ্ডিণ শাখায় নেই। আবার কান্ব শাখার ১৭শ ও ১৮শ শ্লোকদুটি মধ্যণ্ডিণ শাখায় ১৫শ ও ১৬শ শ্লোক রূপে প্রদত্ত।

উভয় শাখাতেই "ঈশোপনিষদ্‌" "শুক্ল যজুর্বেদ" গ্রন্থের ৪০শ অধ্যায়। কান্ব শাখায় "ঈশোপনিষদ্‌" গ্রন্থের শ্লোকসংখ্যা ১৮ এবং মধ্যণ্ডিণ শাখায় শ্লোকসংখ্যা ১৭।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. প্রতিক্রিয়া
titleC. কর্ম বনাম আত্ম অনুসন্ধান
titleD. দুটি শাখার পার্থক্য
উত্তর: titleD
বর্তমানে বিএনপির নেতৃত্বে আছেন সাবেক রাষ্ট্রপতি জিয়াউর রহমানের সহধর্মিণী খালেদা জিয়া। বেগম জিয়া বাংলাদেশের প্রথম মহিলা প্রধানমন্ত্রী এবং মুসলিম বিশ্বের দ্বিতীয় মহিলা প্রধানমন্ত্রী। প্রতিবার নির্বাচনে তিনি পাঁচটি আসনে নির্বাচন করে জয়ী হয়েছেন। ২০০৭ সাল থেকে সাবেক সংসদীয় হুইপ ও জ্যেষ্ঠ নেতা খন্দকার দেলোয়ার হোসেন দলের মহাসচিব হিসেবে দায়িত্ব পালন করে আসছিলেন। কিন্তু ২০১১ সালের মার্চে তিনি বার্ধক্যজনিত রোগে আক্রান্ত হয়ে মৃত্যুবরণ করার পর জ্যেষ্ঠ যুগ্ম মহাসচিব মির্জা ফখরুল ইসলাম আলমগীরকে দলের মহাসচিবের ভার দেয়া হয়। দীর্ঘদিন সফলতার সাথে ভারপ্রাপ্ত মহাসচিবের দায়িত্ব পালন করায় বাংলাদেশের পরিচ্ছন্ন রাজনীতিবিদ হিসেবে সর্বজন স্বীকৃত মির্জা ফখরুল ইসলামকে বুধবার, ৩০শে মার্চ, ২০১৬ বাংলাদেশ জাতীয়তাবাদী দল – বিএনপি’র ৭ম মহাসচিব এর দায়িত্বে নিয়োজিত করা হয়। বর্তমানে তিনিই বিএনপির মহাসচিব হিসেবে দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. বর্তমান নেতৃত্ব
titleB. জিয়াউর রহমানের নেতৃত্বে সরকার
titleC. এরশাদ বিরোধী আন্দোলন
titleD. খালেদা জিয়ার নেতৃত্বে তৃতীয় সরকার (অষ্টম জাতীয় সংসদ)
উত্তর: titleA
২০১৪ সালে কাঠমুন্ডুতে অনুষ্ঠিত সার্ক সম্মেলনে দক্ষিণ এশিয়ার দেশগুলোর জন্য একটি কৃত্রিম উপগ্রহ তৈরির ঘোষণা দেয় ভারত। তখন এর নামকরণ করা হয় "সার্ক কৃত্রিম উপগ্রহ"। কিন্তু পাকিস্তান এই কৃত্রিম উপগ্রহের সাথে যুক্ত হতে অনিচ্ছা প্রকাশ করায় এর নাম রাখা হয় দক্ষিণ এশিয়া কৃত্রিম উপগ্রহ। এর নির্মাণ খরচ পড়েছে ৪৫০ কোটি ভারতীয় রুপি। ৫মে শুক্রবার ভারতের স্থানীয় সময় বিকেল ৫টা ২৭ মিনিটে ভারতের অন্ধ্র প্রদেশের শ্রীহরিকোটা সতীশ ধাওয়ান মহাকাশ কেন্দ্র থেকে কৃত্রিম উপগ্রহটি সফলভাবে উৎক্ষেপণ করা হয়। 
সঠিক অনুচ্ছেদ শিরোনাম কোনটি?
titleA. ইতিহাস
titleB. পাকিস্তানের অনিচ্ছা
titleC. গঠন
titleD. সুবিধা
উত্তর: titleA
সংবাদ পরিবেশনের পাশাপাশি বিভিন্ন সামাজিক কর্মকাণ্ডেও "প্রথম আলো" জড়িত আছে। এর মধ্যে রয়েছে এসিড সন্ত্রাস রোধ, মাদকবিরোধী আন্দোলনসহ নানা আয়োজন। পাশাপাশি কৃতি শিক্ষার্থী সংবর্ধনা। এছাড়াও বিভিন্ন অলিম্পিয়াড আয়োজনেও এই প্রতিষ্ঠান সহায়ক ভূমিকা পালন করে। তরুনদের সমাজসেবায় উৎসাহ দিতে আছে "বন্ধুসভা" নামের তরুনদের জন্য সংগঠন। এছাড়া জরুরি জাতীয় আপৎকালীন সময়ে "প্রথম আলো" ত্রাণ কার্যক্রম পরিচালনা করে থাকে। সকল অর্থ আসে পাঠক-পাঠিকাদের আর্থিক অবদান থেকে। এ জন্য স্থাপন করা হয়েছে প্রথম আলো ট্রাস্ট।

সঠিক অনুচ্ছেদ শিরোনাম কোনটি?
titleA. সামাজিক প্রকল্পসমূহ
titleB. সাময়িকী
titleC. ভাষা প্রতিযোগ
titleD. বিজ্ঞানচিন্তা
উত্তর: titleA